Bestyrelsens Beretning for 2020.

Det er den 1. beretning, som jeg holder som formand, og nok ikke den sidste.

I 2020 har vi holdt 4 bestyrelsesmøder og et økonomimøde. Der har også været holdt 1 bestyrelsesmøde og et repræsentantskabsmøde i Sønderborg vandråd, generalforsamling i Vandsamarbejdet for Sønderborg Kommune blev udsat til i år.

I 2020 fik vi 24 nye tilslutninger. Det var en på Vibøgevej 14 og 23 nye luksus sommerhuse i Mommark.

I 2020 oppumpede vi 337.798 m3 vand, lidt mere end i 2019, eget forbrug til filterskylning m.m. 1612, vi har solgt 1247 m3 til Kegnæs, det betyder, at vi har sendt 334.939 m3 ud til forbrugerne. Vi har solgt 310064 m3, det er næsten 18.000 m3 mere end i 2019. Det giver så et spild på 24.875 m3 svarende til 7,4 % et fald på 0,5 % i forhold til 2019.

Vi havde sidste år 21 lækager på ledningsnettet store som små, 5 mere end i 2019, , af disse var 11 en ventil i målerbrønd og stophaner, 2 anboringsbøjler af alu,. I 2020 afslørede vi også 22 lækager hos forskellige andelshavere, 4 mindre end i 2019, og det var alt fra dryppende vandhaner over løbende toiletter til brud på andelshavernes egne rørsystemer.

Det er sagt før, men jeg siger det igen.

Der er nogle andelshavere, som mener, at når vi nu har etableret os med fjernaflæste målere, så har vi overtaget ansvaret for deres vandinstallation. Det er på ingen måde tilfældet, enhver andelshaver har altid selv ansvaret for at vedligeholde og overvåge installationen. Får man et brud, eller er der mistanke om et brud, er det bedste, man kan gøre, kontakte Vandforsyningens personale så finder de ud af, hvad der skal gøres. Viser det sig, at der har været et større udslip, så er der mulighed for at få kompensation for udslippet, der skal dog opfyldes forskellige betingelser som:

* Det skal være et skjult brud.
* Det må ikke kunne takteres som groft og uforsvarlig (fx at man kan høre, at der løber vand i kloak eller bæk).
* Derudover er der en selvrisiko, som er andelshaverens normal forbrug + 300m3.

Disse regler er nationale, det er jo også forsyningerne i kommunerne som fx Sønderborg Forsyning, som skal have den største del af m3 prisen nemlig vandafledningens afgiften.

Med hensyn til det nye vandværk! Ja så kører det nu 100 %, der er selvfølgelig nogle små problemer, som vi løser løbende undervejs. Et af de store var da Bjarne en dag i juli måned ringede til Ejvind og fortalte at vandværket var ved at falde fra hinanden. Det viste sig at den ene endevæg i iltningsbeholderen havde givet sig ca 2 cm foroven, heldigvis var den ikke blevet utæt. Vi kontaktede Gråkjær det firma som havde bygget beholderne, og efter en del forhandling og et mislykket forsøg fik vi en ingeniør til at se på det, og det af ham forslået løsning blev udført, og siden er der ikke sket noget nyt. Vi fik dog forhandlet os til nogle ekstra års garanti på tætheden af vores beholdere.

En anden ting som skete i 2020 var at vi blev kontaktet af Syd Energi, de ville opsige vores aftale om hjemtagning af måledata fra vore vandmålere. De var blevet sammenlagt med et andet El forsyningsselskab til Norlys, deres netselskab hedder N1. De var nu blevet så store at de lovgivningsmæssig ikke længere måtte have et sådan en sideforretning. Vi har lavet en midlertidig løsning med N1 og Kamstrup, som kan køre indtil udgangen af 2023. Men vi skal inden da have fundet en anden brugbar løsning, bestyrelsen var derfor en tur oppe hos Kamstrup i Stilling ved Skanderborg i september måned, til en orientering om de muligheder der er, og hvilke der kommer indenfor de næste par år.

Det betyder, at vi inden udgangen af 23 skal have installeret et nyt system, og have udskiftet samtlige vandmålere en udgift på ca. 5 millioner kroner. De penge har vi, så det vil ikke medføre en forøget vandpris. Det giver så den ekstra fordel, at de nye målere er i stand til at lytte ud i rørsystemet altså før måleren. Det vil sige, at de kan afsløre utætheder i vores system op til ca. 100 m før måleren.

Fremtiden.

Vi er i gang med at hjemtage tilbud på solceller til taget på vores nye vandværk således, at vi selv kan producere ca. 75% af det strøm, vi bruger på vandværket i Skovby. Pengene hertil har vi, så det vil heller ikke medføre en forøget vandpris.

Men det, som kommer først, er selvfølgelig, at få udarbejdet en plan for, hvad der skal ske hvornår med hensyn til hjemtagen af data fra vore vandmålere.

På lidt længere sigt skal vi i gang med at se på vores fordelingsnet både med hensyn til nettet men også overvågning af det, på samme måde som vi overvåger andelshavernes installationer.

Til slut tak til min bestyrelse for det gode samarbejde vi har, selv om vi er mange, så er vi enige om, hvad vores mål er: Først og fremmest godt drikkevand og derefter så billigt som muligt. Selvom vi er mange, så synes jeg at det fungerer rigtig godt og positivt med mange gode input, så tingene bliver vendt - og set fra mange sider. Så som jeg ser det, er det en fordel for SØV, og dermed for andelshaverne.

Også en stor tak til vores ansatte Bjarne og Finn (måske også Ejvind) for jeres engagement og omhyggelighed i arbejdet samt jeres gode måde at være på.

Tak til alle for jeres interesse i SØV.

TAK.